Document ID: 31988R4245

ΚΑΝΟΝΙΣΜΟΣ ( ΕΟΚ ) αριθ . 4245/88 ΤΟΥ ΣΥΜΒΟΥΛΙΟΥ της 21ης Δεκεμβρίου 1988 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα αγροτικά προϊόντα, καταγωγής Ισραήλ ( 1989 )
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας :
ότι το τέταρτο πρόσθετο πρωτόκολλο της συμφωνίας συνεργασίας μεταξύ της Ευρωπαϊκής Οικονομικής Κοινότητας και του κράτους του Ισραήλ^(1 ) προβλέπει, στα άρθρα 1 και 2, το άνοιγμα κοινοτικών δασμολογικών ποσοστώσεων για την εισαγωγή στην Κοινότητα :
- 17^000 τόνων πρώιμων γεωμήλων, που υπάγονται στον κωδικό ΣΟ ex 0701^90^51,
- 450 τόνων κινέζικων κραμβών, που υπάγονται στον κωδικό ΣΟ ex 0704^90^90,
- 250 τόνων σαλατών "Iceberg", που υπάγονται στον κωδικό ΣΟ ex 0705^11^90,
- 7^400 τόνων γλυκοπιπεριών ή πιπεριών, που υπάγονται στον κωδικό ΣΟ 0709^60^10,
- 6^400 τόνων λεμονιών, που υπάγονται στον κωδικό ΣΟ 0805^30^10 και - 2^800 τόνων αποφλοιωμένων ντοματών, που υπάγονται στον κωδικό ΣΟ 2002^10^00,
καταγωγής Ισραήλ ότι, μέσα στα όρια αυτών των ποσοστώσεων, οι τελωνειακοί δασμοί καταργούνται προοδευτικά στη διάρκεια της ίδιας περιόδου και με τους ίδιους ρυθμούς με εκείνους που προβλέπονται στα άρθρα 75, 243 και 268 της πράξης προσχώρησης της Ισπανίας και της Πορτογαλίας ότι, για το έτος 1989, οι δασμοί των ποσοστώσεων ανέρχονται στο 63,6 % των εφαρμοζόμενων δασμών για τις γλυκοπιπεριές ή τις πιπεριές και τις κινέζικες κράμβες, στο 60 % των εφαρμοζόμενων δασμών για τις σαλάτες "Iceberg", στο 55,6 % των εφαρμοζόμενων δασμών για τα φρέσκα λεμόνια και στο 50 % των εφαρμοζόμενων δασμών για τις αποφλοιωμένες ντομάτες και τα πρώιμα γεώμηλα ότι, ωστόσο, ο κανονισμός ( ΕΟΚ ) αριθ . 4162/87 του Συμβουλίου της 21ης Δεκεμβρίου 1987 για τον καθορισμό του καθεστώτος που εφαρμόζεται στις συναλλαγές της Ισπανίας και της Πορτογαλίας το Ισραήλ^(2 ) προβλέπει ότι αυτά τα κράτη μέλη αναστέλλουν, ώς τις 31 Δεκεμβρίου 1989 και τις 31 Δεκεμβρίου 1990, αντίστοιχα, την εφαρμογή του προτιμησιακού καθεστώτος για τα προϊόντα του τομέα των οπωροκηπευτικών που υπάγονται στον κανονισμό ( ΕΟΚ ) αριθ . 1035/72^(3 ), όπως τροποποιήθηκε τελευταία από τον κανονισμό (ΕΟΚ ) αριθ . 2238/88^(4 ) ότι, κατά συνέπεια, οι διατάξεις του παρόντος κανονισμού σχετικά με τις δασμολογικές ποσοστώσεις που προβλέπονται για τα προϊόντα που υπάγονται στον κανονισμό αυτό ισχύουν μόνο στην Κοινότητα με τη σύνθεσή της στις 31 Δεκεμβρίου 1985 ότι θα πρέπει, κατά συνέπεια, να ανοιχτούν οι εν λόγω κοινοτικές δασμολογικές ποσοστώσεις για το 1989 ότι θα πρέπει να εξασφαλιστούν, ιδίως, η ίση και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή των συντελεστών που προβλέπονται για τις ποσοστώσεις αυτές σε όλες τις εισαγωγές των εν λόγω προϊόντων σε όλα τα κράτη μέλη, μέχρι την εξάντληση των ποσοστώσεων ότι δεν θα πρέπει να προβλεφθεί κατανομή μεταξύ των κρατών μελών, με την επιφύλαξη της ανάληψης από τις ποσότητες των ποσοστώσεων των ποσοτήτων που αντιστοιχούν στις ανάγκες τους σύμφωνα με τους όρους και τη διαδικασία που προβλέπεται στο άρθρο 2 ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής, η οποία πρέπει, ιδίως, να μπορεί να παρακολουθεί το βαθμό εξάντλησης των ποσοτήτων των ποσοστώσεων και να ενημερώνει σχετικά τα κράτη μέλη ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και αντιπροσωπεύονται από την οικονομική ένωση Μπενελούξ, κάθε πράξη σχετική με τη διαχείριση των μεριδίων που αναλαμβάνονται από την εν λόγω οικονομική ένωση μπορεί να γίνεται από ένα από τα μέλη της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
ίΑρθρο 1 1 . Οι δασμοί που εφαρμόζονται κατά την εισαγωγή στην Κοινότητα, των προϊόντων που περιγράφονται κατωτέρω, καταγωγής Ισραήλ, αναστέλλονται στη διάρκεια των περιόδων στο ύψος και μέσα στα όρια κοινοτικών δασμολογικών ποσοστώσεων που αναφέρονται έναντι καθενός από αυτά :
Αύξων αριθμός Κωδικός ΣΟ Περιγραφή εμπορευμάτων Ποσότητα της ποσόστωσης ( σε τόνους) Ποσοστωτικός δασμός (%) Εφαρμόζεται στην 09.1309 εχ^0701^90^51 Πατάτες πρώιμες, από 1ης Ιανουαρίου έως 31 Μαρτίου 1989 17^000 7,5 Κοινότητα με την παρούσα σύνθεσή της 09.1311 εχ^0704^90^90 Κινέζικες κράμβες ^450 9,5 Κοινότητα με τη σύνθεσή της στις στις 31 Δεκεμβρίου 1985 09.1313 εχ^0705^11^90 Σαλάτες "iceberg" ( lactuca sativa ), ποικιλίας Capitata, από 1ης Νοεμβρίου μέχρι 31 Δεκεμβρίου 1989 ^250 7,8 MIN 0,9 Ecu/100 kg/br Κοινότητα με τη σύνθεσή της στις στις 31 Δεκεμβρίου 1985 09.1303 εχ^0709^60^10 Γλυκοπιπεριές, από 1ης Ιανουαρίου μέχρι 31 Δεκεμβρίου 1989 7^400 4,0 Κοινότητα με τη σύνθεσή της στις στις 31 Δεκεμβρίου 1985 09.1315 εχ^0805^30^10 Λεμόνια φρέσκα, από 1ης Ιανουαρίου μέχρι 31 Δεκεμβρίου 1989 6^400 4,4 Κοινότητα με τη σύνθεσή της στις στις 31 Δεκεμβρίου 1985 09.1307 εχ^2002^10^00 Ντομάτες αποφλοιωμένες, από 1ης Ιανουαρίου μέχρι 28 Φεβρουαρίου 1989 2^800 9,0 Κοινότητα με την παρούσα σύνθεσή της 2 . Μέσα στα όρια των κοινοτικών δασμολογικών ποσοστώσεων που αναφέρονται στην παράγραφο 1 για τις πρώιμες πατάτες και τις αποφλοιωμένες ντομάτες, το Βασίλειο της Ισπανίας και η Δημοκρατία της Πορτογαλίας εφαρμόζουν δασμούς που υπολογίζονται σύμφωνα με τον κανονισμό ( ΕΟΚ ) αριθ . 4162/87 .
ίΑρθρο 2 Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1 και μπορεί να λαμβάνει κάθε χρήσιμο διοικητικό μέτρο για να εξασφαλίσει την αποτελεσματική διαχείρισή τους .
ίΑρθρο 3 Εάν ένας εισαγωγέας υποβάλλει σε κράτος μέλος διασάφηση θέσης σε ελεύθερη κυκλοφορία στην οποία περιλαμβάνεται αίτηση χορήγησης του ευεργετήματος του προτιμησιακού καθεστώτος για τα προϊόντα που αναφέρονται στον παρόντα κανονισμό και εάν αυτή η διασάφηση γίνει δεκτή από τις τελωνειακές αρχές, το ενδιαφερόμενο κράτος μέλος, με κοινοποίηση στην Επιτροπή, αντλεί από τις ποσοστώσεις ποσότητα που αντιστοιχεί στις ανάγκες αυτές .
Οι αιτήσεις για ανάληψη με την ένδειξη της ημερομηνίας αποδοχής της εν λόγω διασάφησης πρέπει να διαβιβάζονται, χωρίς καθυστέρηση, στην Επιτροπή .
Το δικαίωμα των αναλήψεων παρέχεται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του ενδιαφερόμενου κράτους μέλους, στο μέτρο που το διαθέσιμο υπόλοιπο το επιτρέπει .
Εάν ένα κράτος μέλος δεν χρησιμοποιήσει τις ποσότητες που άντλησε, τις επιστρέφει, μόλις τούτο καταστεί δυνατόν, στην ποσόστωση .
Εάν οι αιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η απονομή γίνεται ανάλογα με τις αιτήσεις . Η Επιτροπή ενημερώνει τα κράτη μέλη κατά τον ίδιο τρόπο .
ίΑρθρο 4 1 . Τα κράτη μέλη θεσπίζουν κάθε χρήσιμη διάταξη ώστε το άνοιγμα των μεριδίων τα οποία αναλαμβάνουν κατ' εφαρμογή του άρθρου 3 να καθιστούν δυνατό τον συνεχή καταλογισμό στα συσσωρευμένα τους μερίδια των κοινοτικών ποσοστώσεων .
2 . Τα κράτη μέλη εγγυώνται στους εισαγωγείς των εν λόγω προϊόντων την ελεύθερη πρόσβαση στην ποσόστωση, εφόσον το διαθέσιμο υπόλοιπο των ποσοστώσεων το επιτρέπει .
3 . Τα κράτη μέλη προβαίνουν στον καταλογισμό των εισαγωγών των εν λόγω προϊόντων στις αναλήψεις τους, με το ρυμό που τα προϊόντα παρουσιάζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία .
4 . Ο βαθμός εξάντλησης των ποσοστώσεων διαπιστώνεται βάσει των εισαγωγών που καταλογίζονται σύμφωνα με τους όρους της παραγράφου 3 .
ίΑρθρο 5 Τα κράτη μέλη ενημερώνουν την Επιτροπή, μετά από αίτησή της, για τις εισαγωγές του εν λόγω προϊόντος που πραγματικά καταλογίστηκαν στην ποσόστωση .
ίΑρθρο 6 Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού .
ίΑρθρο 7 Ο παρών κανονισμός αρχίζει να ισχύει την 1η Ιανουαρίου 1989 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 21 Δεκεμβρίου 1988 .

Labels: 3
18
17